“SALOMATLIK-2” VA “AYoLLAR VA BOLALAR SOG‘LIG‘INI MUSTAHKAMLASh” LOYIHALARINI AMALGA OShIRISh UChUN JAHON BANKINING XALQARO TARAQQIYOT UYuShMASI TOMONIDAN AJRATILADIGAN MABLAG‘LARDAN OQILONA FOYDALANISh ChORA-TADBIRLARI TO‘G‘RISIDA

Jahon bankining “Salomatlik-2” va “Ayollar va bolalar sog‘lig‘ini mustahkamlash” loyihalarini moliyalashtirish uchun ajratiladigan mablag‘laridan foydalanish samaradorligini oshirish maqsadida Vazirlar Mahkamasi qaror qiladi:
 1. Jahon bankining Xalqaro taraqqiyot uyushmasi tomonidan moliyalashtiriladigan “Salomatlik-2” va “Ayollar va bolalar sog‘lig‘ini mustahkamlash” loyihalari doirasida o‘tkazilgan xalqaro tender natijalari bo‘yicha:
 “O‘zDEUavto” aksiyadorlik jamiyati g‘olib deb e’tirof etilganligi;
 tender g‘olibi bilan O‘zbekiston Respublikasi Sog‘liqni saqlash vazirligining “O‘zmedeksport” respublika tashqi iqtisodiy korxonasi o‘rtasida Jahon bankining tegishli tartib-qoidalariga rioya qilgan holda umumiy summasi 465 689,0 AQSh dollariga teng bo‘lgan 71 ta “Damas” Ambulance” avtomobili yetkazib berishga xorijiy valyutada kontrakt tuzilishi ma’lumot uchun qabul qilinsin.
 2. “Jeneral Motors — O‘zbekiston” qo‘shma korxonasiga (“O‘zDEUavto” aksiyadorlik jamiyatining huquqiy vorisi) umumiy summasi 465 689,0 AQSh dollariga teng bo‘lgan 71 ta “Damas” Ambulance” avtomobilini yuklab jo‘natilgan mahsulot uchun Jahon bankining Xalqaro taraqqiyot uyushmasi xorijiy hisob raqamlaridan dollarda haq to‘lashni nazarda tutadigan kontrakt bo‘yicha “O‘zmedeksport” respublika tashqi iqtisodiy korxonasiga yetkazib berishga ruxsat berilsin.
 Ushbu kontrakt bo‘yicha tushadigan valyuta tushumi tovarlar eksportidan xorijiy valyutadagi tushumga tenglashtiriladi va belgilangan tartibda sotilishi shart. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari Q.S.Sanaqulov zimmasiga yuklansin.